Official Journal L 188 , 29/07/1993 P. 0019 - 0027

Finnish special edition: Chapter 7 Volume 4 P. 0225

Swedish special edition: Chapter 7 Volume 4 P. 0225



Id-Direttiva tal-Kunsill 93/31/KEE ta' l-14 ta' Ġunju 1993 dwar stands ta' vetturi bil-mutur b'żewġ roti IL-KUNSILL TAL-KOMUNITAJIET EWROPEJ Wara li kkunsidra it-Trattat li jistabbilixxi l-Komunità Ekonomika Ewropea, u b'mod partikolari l-Artikolu 100a tiegħu, Wara li kkunsidra id-Direttiva tal-Kunsill 92/61/KEE tat-30 ta' Ġunju 1992 dwar stands ta' vetturi bil-mutur b'żewġ jew tliet roti [1], Wara li kkunsidra l-proposta tal-Kummissjoni [2], B'kooperazzjoni mal-Parlament Ewropew [3], Wara li kkunsidra l-opinjoni tal-Kumitat Ekonomiku u Socjali [4], Billi s-suq intern jinkludi żona mingħajr fruntjieri interni fejn il-moviment liberu tal-merkanzija, persuni, servizzi u kapital huwa żgurat; billi l-miżuri meħtieġa għal dak il-għan għad iridu jiġu adottati; Billi, fir-rigward ta' l-istands tagħhom, f'kull Stat Membru, vetturi bil-mutur b'żewġ roti għandhom jesibixxu ċerti karatteristiċi tekniċi stabbiliti mid-dispożizzjonijiet mandatarji li huma differenti minn Stat Membru għall-ieħor; billi, b'riżultat tad-differenzi ta' bejniethom, dawn id-dispożizzjonijiet joħolqu ostaklu għan-negozju fi ħdan il-komunità; Billi dawn l-ostakli għall-ħidma tas-suq intern jistgħu jiġu mneħħija jekk l-istess ħtiġiet jiġu adottati mill-Istati Membri kollha minflok ir-regolamenti nazzjonali tagħhom; Waqt li huwa neċessarju li jiġu stabbiliti ħtiġiet armonizzati li għandhom x'jaqsmu ma' stands għal vetturi bil-mutur b'żewġ roti sabiex jkunu jistgħu jsiru l-approvazzjoni tat-tip u l-proċeduri ta' l-approvazzjoni tat-tip tal-komponent stabbiliti fid-Direttiva 92/61/KEE sabiex jiġu applikati għal kull tip ta' vettura; Billi, minħabba l-iskala u l-impatt ta' l-azzjoni proposta fis-settur imsemmi, il-miżuri tal-Komunità koperti b'din id-Direttiva huma neċessarji, fil-fatt fundamentali, sabiex jintlaħaq l-iskop maħsub, li huwa li tiġi stabbilita approvazzjoni tat-tip tal-vettura tal-Komunità; billi dak il-għan ma jistax jiġi milqugħ sewwa mill-Istati Membri individwali. ADOTTA DIN ID-DIRETTIVA: L-Artikolu 1 Din id-Direttiva u l-Annessi tagħha japplikaw għal stands għal kull tip ta' vetturi b'żewġ roti kif definit fl-Artikolu 1 tad-Direttiva 92/61/KEE. L-Artikolu 2 Il-proċedura għall-għoti ta' l-approvazzjoni tat-tip ta' komponent f'dak li għandu x'jaqsam ma' l-istands għat-tip ta' vettura b'żewġ roti u l-kundizzjonijiet li jirregolaw il-moviment liberu ta' dawn il-vetturi għandhom ikunu kif stabbilit fil-Kapitoli II u III tad-Direttiva 92/61/KEE. L-Artikolu 3 Kwalunkwe bidla neċessarja biex taddatta l-ħtiġiet ta' l-Annessi għall-progress tekniku għandha tiġi adottata skond il-proċedura stabbilita fl-Artikolu 13 tad-Direttiva 70/156/KEE [5]. L-Artikolu 4 1. L-Istati Membri għandhom jadottaw u jippubblikaw id-dispożizzjonijiet neċessarji sabiex jikkonformaw ma' din id-Direttiva mhux aktar tard mill-14 ta' Diċembru 1994. Għandhom jinfurmaw immedjatament lill-Kummissjoni b'dan. Meta l-Istati Membri jadottaw dawn id-dispożizzjonijiet, għandhom ikollhom referenza għal din id-Direttiva jew għandhom ikunu akkumpanjati b'referenza tali fl-okkażjoni tal-pubblikazzjoni uffiċjali tagħhom. Il-metodi ta' kif għandha ssir referenza bħal din għandhom jiġu stabbiliti mill-Istati Membri. Mid-data msemmija fl-ewwel sub-paragrafu l-Istati Membri ma jistgħux, għal raġunijiet li għandhom x'jaqsmu ma' l-istands, jipprojbixxu d-dħul inizjali fis-servizz ta' vetturi li jikkonformaw ma' din id-Direttiva. Huma għandhom japplikaw id-dispożizzjonijiet msemmija fl-ewwel sub-paragrafu b'effett mill-14 ta' Ġunju 1995. 2. L-Istati Membri għandhom jikkomunikaw lill-Kummissjoni it-testi ewlenin tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva. L-Artikolu 5 Din id-Direttiva hija indirizzata lill-Istati Membri. Magħmula l-Lussemburgu, fl-14 ta' Ġunju 1993. Għall-Kunsill Il-President J. Trøjborg [1] ĠU L 225, ta' l-10.8.1992, p. 72. [2] ĠU C 293, tad-9.11.1992, p. 23. [3] ĠU C 337, tal-21.12.1992, p. 103 u ĠU C 150, tal-31.5.1993. [4] ĠU C 73, tal-15.3.1993, p. 22. [5] ĠU L 42, tat-23.2.1970, p. 1. Id-Direttiva kif l-aħħar emendata bid Direttiva 92/53/KEE (ĠU L 225, ta'l-10.8.1992, p. 1). -------------------------------------------------- L-ANNESS 1. DEFINIZZJONIJIET Għall-għanijiet ta' din id-Direttiva: 1.1. "stand" tfisser apparat imwaħħal sewwa mall-vettura u kapaċi jirfed il-vettura fil-pożizzjoni vertikali tiegħu (jew kważi vertikali) ta' parkeġġ meta ma jkunx imħares mis-sewwieq tiegħu; 1.2. "prop stand" tfisser "stand" li meta mtawwal jew imdawwar fil-pożizzjoni miftuħa, iżomm il-vettura fuq naħa waħda biss, waqt li tħalli ż-żewġ roti jmissu mal-wiċċ ta' l-irfid; 1.3. "centre stand" tfisser "stand" li meta mdawwar fil-pożizzjoni miftuħa, jirfed il-vettura billi jipprovdi waħda jew ħafna żoni ta' kuntatt bejn il-vettura u l-wiċċ ta' l-irfid miż-żewġ naħat tal-pjan longitudni medjan tal-vettura; 1.4. "inklinazzjoni transversali (tt)" tfisser l-inklinazzjoni, imfissra bħala persentaġġ, tal-wiċċ attwali ta' l-irfid, fejn jiltaqgħu il-pjan lonġitudinali medjan tal-vettura u l-wiċċ ta' l-irfid jkunu perpendikulari għal-linja ta' l-inklinazzjoni massima (dijagramma 1); 1.5. "inklinazzjoni longitudinali (lt)" tfisser l-inklinazzjoni, mfissra bħala persentaġġ, tal-wiċċ attwali ta' l-irfid, il-pjan longitudni medjan tal-vettura jkun parallel mal-linja ta' l-inklinazzjoni massima (dijagramma 2); 1.6. "il-wiċċ lonġitudinali medjan tal-vettura" tfisser il-pjan longitudinali ta' simetrija tar-rota ta' wara tal-vettura. 2. ĠENERALI 2.1. Il-vetturi kollha b'żewġ roti mgħammra b'mill-anqas stand wieħed sabiex iżommu sodi meta weqfin (eż. meta jkunu pparkjati) iżda mhux miżmuma f'pożizzjoni statika minn persuna jew mezz estern. Ma hemmx għalfejn li vetturi b'żewġ roti jiġu mgħammra bi stands iżda dawn għandhom jissodisfaw il-ħtiġiet stabbiliti f'6.2.2 meta jkunu f'pożizzjoni pparkjata (bil-brejk tal-pożizzjoni pparkjata applikat). 2.2. L-istand għandu jkun jew prop jew inkella centre type, jew it-tnejn. 2.3. Fejn l-istand idur mal-parti ta' isfel ta' jew taħt il-vettura, it-tarf jew it-truf ta' barra ta' l-istand għandu jitbandal (għandhom jitbandlu) lejn in-naħa ta' wara tal-vettura sabiex jieħu l-pożizzjoni magħluqa jew il-pożizzjoni ta' l-ivvjaġġar. 3. SPEĊIFIKAZZJONIJIET ĠENERALI 3.1. Prop stands 3.1.1. Prop stands għandhom: 3.1.1.1. ikunu jistgħu jirfdu l-vettura b'tali mod illi jipprovdu l-istabbilità laterali tiegħu sew jekk il-vettura jkun mirfud fuq wiċċ ta' rfid orizzontali jew f'niżla sabiex ma jitħalliex jegħleb aktar faċilment (u b'hekk ma jdurx fuq il-pożizzjoni ta' l-irfid ipprovdut mill-prop stand) jew jiġi mressaq malajr b'faċilità kbira f'pożizzjoni vertikali u iżjed (u b'hekk ma jegħlibx għan-naħa l-oħra tal-prop stand); 3.1.1.2. ikunu jistgħu jirfdu l-vettura b'tali mod illi jibqa' stabbli meta l-vettura jkun ipparkjat f'niżla bi qbil mat-taqsima 6.2.2; 3.1.1.3. jkunu jistgħu jitbandlu l-lura awtomatikament fil-pożizzjoni miġbuda lura jew ta' l-ivjaġġar; 3.1.1.3.1. meta l-vettura tmur lura fil-pożizzjoni normali tas-sewqan tagħha (vertikali); jew 3.1.1.3.2. meta l-vettura timxi 'l quddiem b'riżultat ta' azzjoni intenzjonata mis-sewwieq wara l-ewwel kuntatt tal-prop stand ma' l-art; 3.1.1.4. minkejja l-ħtiġiet stabbiliti f'taqsima 3.1.1.3, għandhom jiġu mfasslin u mibnija b'tali mod illi ma jingħalqux awtomatikament jekk l-angolu ta' l-inklinazzjoni jiġi mibdul għall-għarrieda (per eżempju, jekk il-vettura jiġi mbuttat bil-mod minn xi terza persuna jew b'buffura riħ magħmula mill-passagg ta' vettura); 3.1.1.4.1. ladarba fil-pożizzjoni miftuħa jew ipparkjata; 3.1.1.4.2. il-vettura tkun inklinata sabiex iġġib il-ftuħ kollu tal-prop stand f'kuntatt ma' l-art; 3.1.1.4.3. il-vettura titħalla bla xi ħadd jieħu ħsiebha fil-pożizzjoni pparkjata. 3.1.2. Il-ħtiġiet stabbiliti f'taqsima 3.1.1.3 ma japplikawx jekk il-vettura tkun iddisinjata b'tali mod li ma tistax tiġi mmexxija mill-magna tagħha meta l-prop stand jiġi miftuħ. 3.2. Centre stands 3.2.1. Centre stands għandhom: 3.2.1.1. ikunu jistgħu jirfdu l-vettura b'waħda jew biż-żewġ roti f'kuntatt mal-wiċċ ta' l-irfid jew mingħajr ma ebda rota tkun f'kuntatt ma' dak il-wiċċ b'tali mod li tagħti stabbilita lil dak il-vettura: 3.2.1.1.1. fuq wiċċ ta' l-irfid orizzontali; 3.2.1.1.2. f'pożizzjoni inklinata; 3.2.1.1.3. f'niżla bi qbil mat-taqsima 6.2.2; 3.2.1.2. jkunu jistgħu jingħalqu lura awtomatikament fil-pożizzjoni miġbuda lura jew fil-pożizzjoni ta' l-ivjaġġar; 3.2.1.2.1. meta l-vettura timxi 'l quddiem b'tali mod illi tgħolli s-centre stand mill-wiċċ ta' l-irfid. 3.2.2. Il-ħtiġiet stabbiliti f'taqsima 3.1.1.2 ma japplikawx jekk il-vettura jkun ddisinjat b'tali mod li ma jistax jiġi mmexxi mill-magna tiegħu meta s-centre stand jiġi miftuħ. 4. ĦTIĠIET OĦRA 4.1. Barra minn hekk, vetturi jistgħu jiġu mmuntati bi struzzjonijiet li jkunu jidhru sewwa għas-sewwieq meta jkun fil-pożizzjoni tas-sewqan u li, meta l-ignixin jiġi mixgħul, dawn jinxtegħlu u d-dawl jibqa hemm sakemm l-istand jkun magħluq 'il ġewwa jew fil-pożizzjoni ta' l-ivvjaġġar. 4.2. L-istands kollha għandhom jiġu pprovduti b'sistema ta' żamma li żżommhom imdaħħlin 'l ġewwa jew fil-pożizzjoni ta' l-ivvjaġġar. Dik is-sistema tista' tkun magħmula minn jew: - żewġ sistemi indipendenti bħal żewġ molol separati jew molla waħda u apparat wieħed ta' żamma bħal clip. jew - apparat wieħed li għandu jkun jista' jaħdem mingħajr ma jfalli f'għallanqas - 10000 ċiklu normali jekk il-vettura jkun ġie mgħammar b'żewġ stands, jew - 15000 ċiklu normali jekk il-vettura jkun ġie mgħammar bi stand wieħed biss. 5. TESTIJIET TA' STABBILITÀ 5.1. Il-testijiet li ġejjin għandhom isiru sabiex tiġi stabbilita l-kapaċità li l-vettura jinżamm f'pożizzjoni stabbli kif speċifikat f'taqsimiet 3 u 4: 5.2. Stat tal-vettura 5.2.1. Il-vettura għandha tiddaħħal bil-piż mhux mgħobbija. 5.2.2. It-tajers għandhom ikunu minfuħin sal-pressa rakkomandata mill-manifattur tagħhom għal dak l-istat. 5.2.3. It-trasmissjoni għandha tkun fil-pożizzjoni newtrali jew, fil-każ ta' trasmissjoni awtomatika, fil-pożizzjoni ta' l-ipparkjar fejn din tkun teżisti. 5.2.4. Jekk il-vettura tkun mgħammra bil-brejk ta' l-ipparkjar, dan għandu jiġi applikat. 5.2.5. L-isteering għandu jkun illokkjat fil-pożizzjoni. Jekk l-isteering jista' jiġi llokkjat meta mdawwar sew lejn ix-xellug jew lejn il-lemin it-testijiet għandhom isiru fiż-żewġ pożizzjonijiet. 5.3. Pjattaforma tat-test 5.3.1. Pjattaforma ċatta u orizzontala li jkollha wiċċ iebes li jkun xott u bla frak tar-ramel jista' jintuża għat-testijiet li hemm riferenza għalihom fis-taqsima 6.1. 5.4. Tagħmir tat-test 5.4.1. Għandha tiġi użata pjattaforma tal-parkeġġ għat-testijiet li hemm riferenza għalihom fis-taqsima 6.2. 5.4.2. Il-pjattaforma tal-parkeġġ għandu jkollha wiċċ iebes, ċatt u rettangolari li jkun jista' jirfed il-vettura mingħajr ma tinbaram b'mod perċettibbli. 5.4.3. Il-wiċċ tal-pjattaforma tal-parkeġġ għandu jkollha biżżejjed karatteristiċi kontra ż-żlieq li jevitaw il-vettura milli jiżloq minn naħa għall-oħra tal-wiċċ ta' l-irfid matul it-testijiet ta' għelib jew inklinazzjoni. 5.4.4. Il-pjattaforma tal-parkeġġ għandha tkun iddisinjata b'tali mod illi tkun tista' tieħu fuqha għallanqas l-għelib trasversali (TT) u l-għelib lonġitudinali (LT) meħtieġ mis-taqsima 6.2.2. 6. PROĊEDURI TAT-TESTIJIET 6.1. Stabbilità fuq wiċċ orizzontali ta' l-irfid (test għal taqsima 3.1.1.4). 6.1.1. Bil-vettura fuq il-pjattaforma tat-test il-prop stand jiġi miftuħ jew imċaqlaq għall-pożizzjoni tal-parkeġġ u l-vettura tiġi mserrħa fuqha. 6.1.2. Il-vettura tiġi mċaqalqa sabiex l-angolu ffurmat mill-wisa' longitudni medjan u l-wiċċ ta' l-irfid jiżdied bi tliet gradi (billi il-vettura titressaq lejn il-vertikali). 6.1.3. Dan il-moviment m'għandux jikkawża li l-prop stand li terġa' lura awtomatikament lejn il-pożizzjoni rtirata jew fil-pożizzjoni ta' l-ivvjaġġar. 6.2. Stabbilità fuq wiċċ inklinat (testijiet assoċjati ma' taqsimiet 3.1.1.1, 3.1.1.2, 3.2.1.1.2, 3.2.1.1.3). 6.2.1. Il-vettura tiġi mqiegħdha fuq il-pjattaforma tal-parkeġġ bil-prop stand u, separatament, is-centre stand fil-pożizzjoni miftuħa jew ta' parkeġġ u l-vettura titħalla tistrieħ fuq l-istand. 6.2.2. Il-pjattaforma tal-parkeġġ tiġi mressqa għall-anqas inklinazzjoni transversali (TT) u mbagħad għall-anqas inklinazzjoni lonġitudni (LT) skond it-tabella li ġejja: Tmejjil | Prop stand | Mutur | Central Stand | Moped | Moped | Mutur | Tt | 5 % | 6 % | 6 % | 8 % | Tmejjil 'l isfel | 5 % | 6 % | 6 % | 8 % | Inklinazzjoni 'il fuq | 6 % | 8 % | 12 % | 14 % | Ara figura la, lb u 2 ta' hawn taħt. 6.2.3. Meta vettura fuq pjattaforma tal-parkeġġ inklinata tistrieħ fuq is-centre stand u fuq rota waħda biss u jista' joqgħod f'dik il-pożizzjoni bis-centre stand u jew bir-rota ta' quddiem jew ta' wara tmiss mal-wiċċ ta' l-irfid, it-testijiet deskritti hawn fuq għandhom isiru biss bil-vettura jserraħ fuq is-centre stand u fuq ir-rota ta' wara sakemm il-ħtiġiet stabbiliti f'din is-taqsimajiġu sodisfatti. 6.2.4. Il-vettura għandu jibqa' stabbli meta l-pjattaforma tal-parkeġġ tiġi inklinata b'kull wieħed mill-ammonti meħtieġa u l-ħtiġiet ta' fuq ikunu ġew sodisfatti kif dovut. 6.2.5. Inkella l-pjattaforma tal-parkeġġ tista' tiġi inklinata bl-ammonti meħtieġa qabel ma l-vettura tiġi mċaqalqa fil-pożizzjoni. +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------